สวัสดีค่ะ หนูไปฉีดยาคุมที่กล้ามแขนมาค่ะ แล้วมันเกินอาการบวมร้อน คัน บริเวณที่ฉีดค่ะ มันเป็นเพราะสาเหตุอะไรค่ะ มีทางเป็นฝีหนองมั้ยค่่ะ ขอบค่ะ
สวัสดีค่ะ ยาคุมกำเนิดที่ฉีดบริเวณแขน น่าจะเป็นยาคุมชนิดฉีดทุก 1 เดือน ซึ่งเป็นยาฉีดชนิดฮอร์โมนรวมที่มีทั้งฮอร์โมนโปรเจสเตอโรนและเอสโตรเจนอาการบวม ร้อน คัน บริเวณที่ฉีดยา น่าจะเป็นอาการจากปฏิกิริยาเฉพาะที่ (local reaction) ต่อตัวยาหรือสารประกอบอื่นๆ ในยาฉีด ซึ่งอาการได้แก่ อาการบวม แดง ปวดหรือคัน หรือรู้สึกแสบร้อน โดยจะเป็นอยู่เพียงแค่ 1-3 วัน การประคบเย็นจะช่วยลดอาการลงได้ ห้ามประคบร้อนและห้ามนวดแต่หากอาการดังกล่าวไม่หายไปภายใน 3 วัน หรือบริเวณที่บวมแดงมีขนาดใหญ่มากกว่า 2 นิ้ว หรือมีอาการปวดมาก มีไข้ แสดงว่าอาจเกิดการติดเชื้ออักเสบและอาจเป็นฝีได้ หรือหากมีอาการเปลือกตาบวม หน้าบวม มีผื่นขึ้นตามตัว หายใจลำบาก ต้องรีบไปพบแพทย์โดยเร็วที่สุด เนื่องจากอาจเป็นอาการแพ้ยาค่ะ